ai4bharat/Pralekha huggingface dataset:
وزارتِ تعلیم
تعلیم اورہنرمندی کے فروغ کے مرکزی وزیرنے دیوالی کے موقع پرقوم کو مبارکباد پیش کی
جناب دھرمیندرپردھان نے ودیانجلی کو عوامی تحریک بنانے کی اپیل کی
نئی دہلی ،05؍نومبر:تعلیم اورہنرمندی کے فروغ کے مرکزی وزیرجناب دھرمیندرپردھان نے دیوالی کے موقع پر قوم کو مبارکباد پیش کی اور ہرایک کی زندگی میں خوشحالی اورخوشی کےلئے تہوار پرنیک خواہشات پیش کیں ۔
اپنے پیغام میں جناب پردھان نے کہاکہ اس مبارک موقع پر ہم خوشی دینے کا جشن مناتے ہیں اور دان سخاوت پیداکرنے کا عمل ہے ۔
کل دان ودیادان کی اہمیت کے بارے میں بات کرتے ہوئے انھوں نے کہاکہ ہم سب کے پاس کچھ مہارت ، ہنرمندی اور علم ہیں ، جو ہم دوسرے کے ساتھ بانٹ سکتے ہیں۔ خوشی دینے سے بہترکوئی چیز نہیں ہے ۔اپنی مہارت کو دوسروں میں تقسیم کرکے ہم اپنے مستقبل کی نسلوں کو بہتربناسکتے ہیں اوران کے چہروں پر خوشیاں لاسکتے ہیں ۔
وزیرموصوف نے بتایاکہ قومی تعلیمی پالیسی 2020نے ہمارے اسکولوں کی کمیونٹی شرکت اورملکیت کے ساتھ ودیانجلی نامی پہل کے ذریعہ علم اورمہارت کا عطیہ پیش کرنے کے جذبے پر توجہ مرکوز کرنے کی خاطر ہمیں مواقع فراہم کئے ہیں ۔وزیرموصوف نے ملک بھرکے بچوں کے لئے معیاری تعلیم کو یقینی بنانے کی خاطر ودیانجلی میں ہرایک کی شرکت کی اپیل کی ہے ۔
ہم ودیانجلی کو اس طرح سے تیارکرناچاہتے ہیں کہ ہرکوئی اسکولی تعلیم کے لئے اپنا تعاون دے سکے ۔ وزیرموصوف نے زندگی کے تمام شعبوں سے تعلق رکھنے والے شہریوں سے امید ظاہرکی کہ وہ ودّیادان کی اس عوامی تحریک میں شامل ہوں گے ۔
پنچایتی راج کی وزارت
اوڈیشہ کی پنچایت کے لیے مختص فنڈز
پچھلے تین سالوں کے دوران ریاست اڈیشہ میں پنچایتی راج اداروں کے لیے چودھویں اور پندرہویں مالیاتی کمیشن کے تحت 6931.07 کروڑ روپے بطور گرانٹس مختص کیے گئے تھے
نئی دہلی:22؍مارچ2022: پنچایتی راج کے مرکزی وزیر مملکت جناب کپل موریشور پاٹل نے آج لوک سبھا میں ایک سوال کے تحریری جواب میں اطلاع فراہم کی کہ گزشتہ تین سال کے دوران ریاست اڈیشہ میں پنچایتی راج اداروں کے لیے چودھویں اور پندرہویں مالیاتی کمیشن کے تحت 6931.07 کروڑ روپے کی رقم بطور گرانٹس مختص کی گئی تھی۔ مختص کردہ گرانٹس میں سے 6415.98 کروڑ روپے پنچایتوں کی سماجی و اقتصادی ترقی کے لیے جاری کیے گئے جس میں پانی کی فراہمی، صفائی ستھرائی، فضلہ کا انتظام، کمیونٹی کے اثاثوں کی دیکھ بھال، سڑکوں، فٹ پاتھوں کی دیکھ بھال، اسٹریٹ لائٹ فراہم کرنا اور اس طرح کے دیگر کام شامل ہیں۔ راشٹریہ گرام سوراج ابھیان  اور پنچایتوں کی ترغیبات  کی اسکیموں کے تحت ریاست میں پنچایتی راج اداروں کو مضبوط کرنے اور اچھے ترقیاتی کام کرنے والی پنچایتوں کو ترغیبات دینے کے لیے، جس کے لیے انہیں قومی پنچایت ایوارڈز کے تحت نوازا گیا ہے، تین سال کے دوران اڈیشہ کی ریاستی حکومت کو 10.10 کروڑ روپے جاری کیے گئے ۔ پنچایتی راج کی وزارت کی اسکیموں کے تحت کسی بھی اضلاع کو فنڈز جاری نہیں کیے گئے ہیں جن میں کالاہنڈی اور نواپاڑا کے اضلاع بھی شامل ہیں۔
خواتین اور بچوں کی ترقیات کی وزارت
خواتین اور چھوٹے بچوں کی آن لائن سائبر گرومنگ
نئی دہلی:16؍مارچ2022:
انٹر نیٹ کے پھیلاؤ اور زیادہ سے زیادہ ہندوستانیوں کے آن لائن ہونے سے خواتین اور بچوں کے خلاف سائبر جرائم کے واقعات بھی بڑھ رہے ہیں۔سائبر اسپیس کے کئی چیلنجز ہیں، جو اس کی وسعت اور لامحدود کردار سے نکلتے ہیں۔ یہی وجہ ہے کہ سرکار اُن پالیسیوں اور اقدامات کے لئے عہد بند ہیں، جو یہ یقینی بناتی ہے کہ ہندوستان میں انٹر نیٹ تمام ہندوستانیوں کے لئے ہمیشہ کھلا ، محفوظ، قابل اعتماد اور جواب دہ ہو۔ قومی جرائم ریکارڈ بیورواپنی اشاعت ’’ہندوستان میں جرائم‘‘میں جرائم پر اعداد و شمار کو جمع اور شائع کرتا ہے۔تازہ ترین شائع شدہ رپورٹ سال 2020ء کے لئے ہے۔این سی آر بی کے ذریعے شائع شدہ اعدادو شمار کے مطابق سال 2019ء اور 2020ء کے دوران بالترتیب بچوں کے خلاف سائبر جرائم کے کل 305 اور 1102معاملے درج کئے گئے۔ اسی مدت کے دوران خواتین کے خلاف سائبر جرائم 8379 اور 10405معاملے درج کئے گئے۔
ہندوستان کے آئین کی ساتویں فہرست کے مطابق ’پولس‘اور’عوامی انتظام‘ریاست کے موضوع ہیں۔ ریاست ؍ مرکز کے زیر انتظام ریاست خاص طور سے اپنی قانون نافذ کرنے والی ایجنسیوں کے توسط سے سائبر جرائم سمیت دیگر جرائم کی روک تھام ، جانچ اور سزا کے لئے ذمہ دار ہے۔یہ ایل ای اے مجرموں کے خلاف قانون کے التزامات کے مطابق کارروائی کرتی ہے۔مرکزی سرکار مختلف منصوبوں کے تحت صلاح اور مالی امداد کے توسط سے ریاستی سرکاروں کے پہل کو اُن کی صلاحیت سازی کےلئے اہل بناتی ہے ۔ خاتون و اطفال ترقی کی وزارت اس معاملے کو وزارت داخلہ کے ساتھ اٹھاتی ہے۔الیکٹرونک اور اطلاعاتی ٹیکنالوجی کی وزارت اور تعلیم کی وزارت کو آن لائن پلیٹ فارم پر خواتین اور چھوٹے بچوں کے تحفظ اور سلامتی کو یقینی بنانے اور موافق کارروائی کرنے کےلئے بھی کہتی ہے۔ آن لائن کی دنیا میں وافر تحفظ کے ساتھ
صحت اور خاندانی بہبود کی وزارت
عالمی برادری سے موصول ہونے والی امددی سازوسامان کی بھارتی حکومت کے ذریعہ فوری نکاسی اور تقسیم نے کووڈ کے بندوبست میں ریاستوں اور مرکز کے زیرانتظام علاقوں کی ٹیرٹائری سطح کی میڈیکل دیکھ بھال کو مضبوطی دی ہے
ریاستوں /مرکز کے زیرانتظام علاقوں کی صلاحیت بڑھانے کےلئے 9284 آکسیجن کنسنٹریٹر،7033 آکسیجن سنڈر، 19 آکسیجن جنریشن پلانٹ ، 5933وینٹی لیٹر / بی آئی پی اے پی ، 3.44 لاکھ ریمڈی سیور کی خوراکیں فراہم کیں /بھیجی گئیں
عالمی برادری خیرسگالی کے طور پر 27اپریل 2021 سے کووڈ کے بندوبست کے چیلنجز کا سامنا کرنے میں بھارت کی مدد کرنے کے مقصد سے بین الاقوامی عطیہ اور کووڈ-19 راحتی طبی سازوسامان اور آلات کے ذریعہ بھارت کی مدد کررہی ہے۔
ملک میں کووڈ کے انفیکشن میں آئے غیرمعمولی اچھال سے لڑنے میں بھارت کی کوششوں کو مضبوطی دینے کے مقصد سے مختلف ملکوں / تنظیموں کی طرف سے ملنے والی عالمی امداد کو بروقت تقسیم کرنے کے لئے بھارتی حکومت کی مختلف وزارت/ محکمے ‘‘مکمل سرکار’’ کے نظریہ کے تحت ایک سہل اور منظم میکانزم کے ذریعہ آپس میں تعاون کررہے ہیں۔
27 اپریل 2021 سے لے کر 11 مئی 2021 تک کل ملاکر 9284 آکسیجن کنسنٹریٹر ، 7033 آکسیجن سلنڈر،آکسیجن جنریشن پلانٹس،5933 وینٹی لیٹر/ بی آئی پی اے پی، 3.44 لاکھ ریمیڈیسیور کی خوراکیں سڑک اور فضائی روٹ سے پہنچائی /بھیجی گئی ہے۔
برطانیہ ، مصر، کویت اور جنوبی کوریا سے 11 مئی 2021 کو موصول ہوئے سازوسامان :
- آکسیجن کنسنٹریٹر 30 +50=80
- آکسیجن سلنڈر : 300+1290=1590
- وینٹی لیٹر / بی آئی پی اے پی/ سی پی اے پی : 20
مرکزی وزارت صحت نے وصول کنندہ ریاستوں / مرکز کے زیرانتظام علاقوں کو بروقت موثر تخصیص اور خوش اسلوبی سے تقسیم کے پورے عمل کی باقاعدہ وسیع تر نگرانی کے لئے ایک ڈیڈیکیٹڈ سیل قائم کیا ہے۔ گرانٹس ، امداد اور عطیات کی شکل میں بیرون سے ملک آنے والی کووڈ راحتی اشیا کی وصولی اور تخصیص میں تامل میل کے لئےبنائے گئے اس ڈیڈیکیٹڈکوآرڈی نیشن سیل نے 26 اپریل 2021 سے کام کرنا شروع کردیا ہے۔ وزارت صحت کے ذریعہ 02 مئی 2021 سے ایک معیاری آپریٹنگ پروسیزر تیار اور نافذ کیا گیا ہے۔
فوٹو-1 مختلف ریاستوں میں تقسیم کے لئے کویت سے آئی این ایس کوچی کے ذریعہ آئی طبی راحت اشیا ، جس میں 60 میٹرک ٹن رقیق میڈیکل آکسیجن سے لدے 3 آئی ایس او ٹینک ،800 آکسیجن سلنڈر اور 2 ہائی فلو آکسیجن کنسنٹریٹر شامل ہیں ، کل نیو منگلوور بندرگاہ پر اتاری گئیں۔
فوٹو-2 مختلف ریاستوں میں تقسیم کے لئے کویت سے آئی این ایس تبرکے ذریعہ آئی طبی راحتی اشیا جس میں 40 میٹرک ٹن رقیق میڈیکل آکسیجن سے لدے 2 آئی ایس او آکسیجن ٹینک اور 600 آکسیجن سلنڈر شامل ہیں، کل نیو منگور بندرگاہ پر اتاری گئیں۔
فوٹو-3 ریاست ہائے متحدہ امریکہ سے ریمڈی سیور کی 78595 خوراک کل رات ممبئی ایئر پورٹ پر اتریں۔ مختلف ریاستوں کو ان خوراکوں کی تقسیم کی جارہی ہے۔
کامرس اور صنعت کی وزارتہ
بھارت امریکہ اور یوروپی یونین کے ساتھ تجارتی معاہدو ں کا خواہاں ہے
جاپان، کوریا اور آسیان ممالک کے ساتھ فری ٹریڈ معاہدوں کا جائزہ لیا جا رہا ہے
تجارتی معاہدوں میں کوئی جلد بازی نہیں ہے: پیوش گوئل
نئی دلّی، 05 نومبر / تجارت و صنعت اور ریلوے کے وزیر جناب پیوش گوئل نے یقین دلایا ہے کہ بھارت کوئی بھی تجارتی معاہدہ جلد بازی میں نہیں کرے گا۔ وزیر موصوف نے ریجنل کمپری ہینسیو اکنامک پارٹنر شپ  یعنی علاقائی جامع شراکت داری کے موضوع پر ایک پریس کانفرنس سے خطاب کرتے ہوئے کہا کہ تجارتی تبادلہ خیالات کے دوران انڈیا فرسٹ یعنی ” بھارتی مفادات کو اولیت“ پر توجہ مرکوز کی جائے گی۔
انہوں نے کہا کہ بھارت کے اقتصادی مفادات اور قومی ترجیحات پہلے ہیں، اور کسانوں، ڈیری کے شعبے، ایم ایس ایم ای اور گھریلو مصنوعات کی تشویشات پر توجہ دی جائے گی اور ان شعبوں کا تحفظ کیا جائے گا۔ تجارت و صنعت کے وزیر نے مطلع کیا کہ آر سی ای پی کے سات سالہ تمام تر مذاکرات کے بعد بھارت لگا تار اپنے مطالبات کو منوانے کی پوزیشن میں ہے جس میں خصوصاً تجارتی خسارہ کو قابو میں کرنے، غیر مناسب در آ مدات سے مضبوط تحفظ اور بھارتی اشیاء کے لئے بہتر مارکیٹ مواقع اور خدمات شامل ہیں۔ بھارتی بازاروں کو ایسے علاقوں کے مطابق ہونا چاہئیے جہاں ہمارے تاجر فائدہ اٹھا سکیں اور بھارت اپنے با زاروں کو دیگر ملکوں کے سامان کے لئے ڈمپنگ گراؤنڈ بنانے کی اجازت نہیں دے گا۔
تجارت و صنعت کے وزیر نے مزید مطلع کیا کہ جاپان، کوریا اور آسیان ممالک کے ساتھ فری ٹریڈ ایگری منٹ  یعنی آزادانہ تجارتی معاہدوں کا جائزہ لیا جا رہا ہے۔ جنوبی کوریا کے ساتھ آزادانہ تجارتی معاہدہ کا جائزہ جو کہ تین سال قبل شروع کیا گیا تھا، تیزی سے لیا جا رہا ہے۔ انہوں نے مزید مطلع کیا کہ بھارت نے آسیان کے ساتھ ایف ٹی کے لئے معاہدہ کو پہلے ہی محفوظ کر لیا ہے اور جاپان ایف ٹی اے میں خطاب کرنے کے لئے موضوعات پر تبادلہ خیالات کئے جا رہے ہیں۔
تجارت و صنعت کے وزیر نے سوالات کے جواب میں مطلع کیا کہ فی الحال بھارت امریکہ اور یوروپی برادری کے ساتھ تجارتی معاہدوں کا خواہاں ہے، جہاں کہ بھارت صنعت اور خدمات مقابلہ جاتی ہوں گی اور اس سے بڑے پیمانے پر ترقی یافتہ مارکیٹ کو نفع حاصل ہو گا۔
۔۔۔۔۔۔
U.4953
(Visitor Counter : 141
قبائیلی امور کی وزارت
ایس ٹی طلبا کیلئے قومی فیلوشپ اور وظیفہ
نئی دہلی ،9دسمبر، قبائلی امور کی وزیرمملکت محترمہ رینوکا سنگھ سروتا نے ایک سوال کے تحریری جواب میں آج لوک سبھا کو بتایا کہ قبائلی امور کی وزارت، ملک کی تمام ریاستوں/مرکز کے زیرانتظام علاقوں  میں درج فہرست قبائل سے تعلق رکھنے والے طلبا کے لئے درج ذیل اسکیموں پر عمل درآمد کر رہی ہے:
- ایس ٹی طلبا کے لئے میٹرک سے قبل کا وظیفہ
- ایس ٹی طلبا کیلئے میٹرک کے بعد کا وظیفہ
- ایس ٹی طلباء کے اعلیٰ تعلیم کیلئے قومی فیلوشپ اور وظیفہ
- بیرون ملک زیر تعلیم ایس ٹی طلبا کیلئے قومی سمندرپاروظیفے
- درج فہرست قبائل کی فلاح و بہبود کیلئے سرگرم رضاکاراداروں کو گرانٹ کی شکل میں امداد
- کم شرح خواندگی والے اضلاع میں قبائل طبقہ سے تعلق رکھنے والی لڑکیوں میں تعلیم کا استحکام
- آئین ہند کی دفعہ 275 کے تحت گرانٹ
- اکلویہ ماڈل رہائشی اسکول 
- قبائلی ذیلی اسکیموں کیلئے خصوصی مرکزی امداد 
- خصوصی طور پر حاشیہ پر پڑے قبائلی گروپوں  کی ترقی
گزشتہ تین برسوں کے دوران بیرون ملک زیر تعلیم ایس ٹی طلباء کیلئے نیشنل اوورسیز اسکالرشپ اور ایس ٹی طلبا کی اعلیٰ تعلیم کیلئے قومی فیلوشپ اور وظیفہ اسکیم مختص کئے گئے فنڈ کی تفصیلات حسب ذیل ہیں:

|
|
ایس ٹی طلبا کے اعلیٰ تعلیم کیلئے قومی فیلوشپ اور وظیفہ
|
|
2016-17
|
|
2017-18
|
|
2018-19
|
|
بی ای
|
|
آر ای
|
|
بی ای
|
|
آر ای
|
|
بی ای
|
|
آر ای
|
|
5000.00
|
|
8000.00
|
|
12000.00
|
|
10000.00
|
|
10000.00
|
|
10000.00
|
|
بی ای: بجٹی تخمینے
|
|
|
|
آر ای: نظرثانی شدہ تخمینے

|
|
بیرون ملک زیر تعلیم ایس ٹی طلبا کیلئے قومی سمندرپاروظیفے
|
|
|
|
2016-17
|
|
2017-18
|
|
2018-19
|
|
|
|
بی ای
|
|
آر ای
|
|
بی ای
|
|
آر ای
|
|
بی ای
|
|
آر ای
|
|
|
|
100.00
|
|
39.00
|
|
100.00
|
|
100.00
|
|
200.00
|
|
200.00
|
|
|
|
بی ای: بجٹی تخمینے
|
|
|
|
آر ای: نظرثانی شدہ تخمینے
|
||
||
||
||
||
||
||
||
|
گزشتہ تین برسوں کے دوران ایس ٹی طلبا کی نیشنل فیلوشپ اور وظیفہ اسکیم کے عنصر ‘‘ قومی فیلو شپ’’ کے تحت جاری کی گئی فیلو شپ کی رقم اور قبائلی طلبا کو دی گئی فیلوشپ کی تفصیلات حسب ذیل ہیں:
|
|
2016-17
|
|
2017-18
|
|
2018-19
|
|
اخراجات 
|
|
استفادہ کنندہ
|
|
اخراجات 
|
|
استفادہ کنندہ
|
|
اخراجات 
|
|
استفادہ کنندہ
|
|
7312.25
|
|
2197
|
|
7022.00
|
|
2078
|
|
8208.91
|
|
2456
اسکیم کے تحت ہر سال دیئے جانے والے نئے فیلوشپ کی کُل تعداد 750ہوتی ہے۔ فیلو شپ لینے کیلئے امیدوار کا انتخاب لیاقت کی بنیاد پر ہوتا ہے۔ اسکیم کے تحت کسی ریاست /یونیورسٹی کے اعتبارسے تخصیص / سیلنگ کی بنیاد پر نہیں ہوتا۔
18-2017سے وزارت کے ذریعے کی گئی کوششوں کے ساتھ درخواستوں کی تعداد میں اضافہ کیا گیا ہے اور اب 750فیلوشپ کی درخواستیں پُر کی گئی ہیں۔ وزارت نے 18-2017 کے بعد سے اسکیم پر براہ راست عمل درآمد شروع کر دیا ہے۔ اس مقصد سے آن لائن درخواستیں جمع کرنے کی غرض سے وزارت میں ایک مخصوص پورٹل ڈیزائن کیا گیا ہے تاکہ یہ بات یقینی ہو کہ طلبا کے لئے جاری کی گئی رقم براہ راست ڈی بی ٹی موڈ میں طلبا کو بروقت ان کے کھاتے میں جمع ہو سکے۔ مزید براں مذکورہ اسکیم کو پبلک فائنانشیئل مینجمنٹ سسٹم اور ڈی بی ٹی بھارت پورٹل کے ساتھ مربوط کیاگیا ہے۔
وزیراعظم کا دفتر
وزیر اعظم نے یو پی ایس سی سیول سروسز امتحان میں کامیابی حاصل کرنے والوں کو مبارکباد پیش کی
نئی دہلی، 25 ستمبر 2021:
وزیر اعظم جناب نریندر مودی نے یو پی ایس سی سیول سروسز امتحان میں کامیابی حاصل کرنے والوں کو مبارکباد پیش کی ہے۔
ٹوئیٹس کے ایک سلسلے کے تحت، وزیر اعظم نے کہا؛
’’یو پی ایس سی سیول سروسز امتحان میں کامیابی حاصل کرنے والوں کو مبارکباد۔ عوامی خدمت کے شعبے میں ایک دلچسپ اور تسلی بخش کرئیر آپ کا منتظر ہے۔
جنہوں نے امتحان میں کامیابی حاصل کی ہے وہ ہمارے ملک کے سفر کے اہم دور میں کلیدی انتظامی ذمہ داری نبھائیں گے۔
وہ نوجوان دوست جو یو پی ایس سی امتحان میں کامیاب نہیں ہو سکے ہیں، میں ان سے کہوں گا کہ، آپ بہت باصلاحیت ہیں۔ کوشش کے مزید مواقع آپ کے منتظر ہیں۔
اس کے ساتھ ساتھ، بھارت متنوع مواقع کا حامل ملک ہے جن میں قسمت آزمائی کی جا سکتی ہے۔ جو کام بھی آپ کریں اس کے لئے نیک ترین خواہشات۔‘‘
صدر جمہوریہ کا سکریٹریٹ
ڈنمارک کے ولیعہد اور شہزادی کی بھارت کی صدر سے ملاقات
ڈنمارک کے ولیعہد شہزادہ فریڈرک اور شہزادی میری نے آج راشٹرپتی بھون میں صدر جمہوریہ ہند محترمہ دروپدی مرمو سے ملاقات کی۔
راشٹرپتی بھون میں ان کا خیرمقدم کرتے ہوئے صدر جمہوریہ نے کہا کہ بھارت اور ڈنمارک کے تعلقات میں گزشتہ چند برسوں میں گہرائی اور وسعت دونوں میں اضافہ ہوا ہے۔ انہوں نے اس اعتماد کا اظہار کیا کہ دونوں ممالک باہمی تجارت اور سرمایہ کاری میں اضافہ دیکھیں گے۔
صدر جمہوریہ نے کہا کہ آب و ہوا کی تبدیلی ایک ایسا شعبہ ہے جس کے بارے میں بھارت اور ڈنمارک کے خیالات اور مفادات میں یکسانیت ہے۔ بھارت نے خود کو آب و ہوا کے تئیں ذمہ دارانہ ترقی کی راہ پر گامزن کیا ہے۔ ہم نے پائیدار طرز زندگی اور فطرت کے احترام کے لئے ’لیفی - لائف اسٹائل فار سسٹین ایبل انوائرمنٹ‘ کے نام سے ایک نیا مشن شروع کیا ہے۔ انہوں نے اس اعتماد کا اظہار کیا کہ موسمیاتی تبدیلی کے خلاف جدوجہد دنیا کو ایک خاندان کے طور پر متحد کرے گی۔
E
وزیراعظم کا دفتر
وزیر اعظم نے اب تک کا سب سے زیادہ ریوینیو حاصل کرنے پر ایچ اے ایل کی ستائش کی
وزیر اعظم جناب نریندر مودی نے مالی سال 23۔ 2022 کے لیے تقریباً 26,500 کروڑ روپے  کے آپریشنز سے اب تک کا سب سے زیادہ ریوینیو حاصل کرنے کے لیے ایچ اے ایل کی پوری ٹیم کی تعریف کی ہے جس کا ریوینیو گزشتہ مالی سال کے لیے 24,620 روپے تھا۔اس کمپنی نے گزشتہ سال کے مقابلے میں اس مالی سال کے دوران ریوینیو میں 8 فیصد کا اضافہ درج کرایاہے۔
ایچ اے ایل کے ٹویٹ کے جواب میں، وزیر اعظم نے ٹویٹ کیا؛
’’غیر معمولی! میں ایچ اے ایل کی پوری ٹیم کی ان کے شاندار جوش اور جذبے کے لیے سائش کرتا ہوں۔‘‘
۔۔۔۔۔۔۔۔۔۔۔
ش ح۔ا گ۔ن ا۔
01-04-2023))
U-3588
(
وزارت دفاع
نجی اداروں کے تعاون سے سینک اسکولوں کا قیام
نئی دہلی، 10 مارچ 2021، رکشا راجیہ منتری جناب شری پد نائک نے آج لوک سبھا میں جناب کرپا ناتھ ملاح کے ایک سوال کے تحریری جواب میں بتایا کہ حکومت کی ملک میں این جی اوز/ پرائیویٹ اسکولوں/ ریاستوں وغیرہ کی شراکت داری میں سینک اسکول قائم کرنے کے لئے ایک نئی اسکیم لانے کی تجویز ہے۔ اس کے تحت خواہش مند سرکاری/ پرائیویٹ اسکولوں / این جی اوز کی سینک اسکولوں کی اخلاقیات ، اقدار اور قومی فخر کے احساس کے ساتھ ’’سی بی ایس ای پلس‘‘ قسم کے تعلیمی ماحول میں اسکولی تعلیم کے مواقع فراہم کرانے کی کوشش کی جاہری ہے۔ اس میں سینک اسکولوں کے نصاب کے مطابق موجودہ / آئندہ تیار کئے جانے والے اسکولوں کو چلایا جائے گا۔ تجویز کے مطابق یہ اسکول سینک اسکول سوساٹی کے ساتھ ملحق ہوں گے۔ اس سلسلے میں مفصل رہنما خطوط اور ضروری منظوری کا کام بہت آگے بڑھ چکا ہے۔
۔۔۔۔۔۔۔۔۔۔۔
ش ح۔ا گ۔ن ا۔

U-2369
(Visitor Counter : 114
وزارت خزانہ
برکس ملکوں کے ٹیکس حکام کی ایک میٹنگ ویڈیو کانفرنس کے ذریعے 29 مئی 2020 کو منعقد ہوئی
نئی دہلی،29 مئی، 2020، برکس ملکوں یعنی جمہوریہ برازیل، روسی وفاق، جمہوریہ بھارت، عوامی جمہوریہ چین اور جمہوریہ جنوبی افریقہ کے ٹیکس اداروں کے حکام کی ایک میٹنگ 29 مئی 2020 کو منعقد ہوئی۔ اس میٹنگ کی میزبانی روس کی وفاقی ٹیکس سروس نے کی تھی جو کہ فی الوقت برکس کا صدر ہے۔ اس کا مقصد وبائی بیماری کووڈ-19 کے سلسلے میں برکس کے ٹیکس حکام کے رد عمل پر تبادلہ خیال کرنا اور ٹیکس کے معاملات میں تعاون کے امکانی شعبوں کو تلاش کرنا تھا۔ یہ میٹنگ ماسکو میں منعقد ہونے والی تھی لیکن کووڈ-19 کی وجہ سے ویڈیو کانفرنس کے ذریعے منعقد ہوئی۔
میٹنگ میں بھارت کی نمائندگی محکمہ خزانے کے سکریٹری ڈاکٹر اجے بھوشن پانڈے نے کی۔
ڈاکٹر اجے بھوشن نے برکس ملکوں کو ان مختلف اقدامات سے آگاہ کیا جو بھارت میں وبائی بیماری کے ٹیکس ادا کرنے والوں پر پڑنے والے اثرات کو کم کرنے کے لیے کیے ہیں۔ان اقدامات میں پیروی کی کارروائیوں کو ملتوی کرنا، دیر سے کی جانے والی ادائیگیوں پر سود کی شرح کو کم کرنا اور ٹیکس کی شرحوں میں کمی کرنا جیسے اقدامات شامل ہیں۔ انھوں نے برکس ملکوں پر زور دیا کہ وقتا فوقتاً ٹیکس انتظامیہ کی طرف سے کیے جانے والے کووڈ-19 سے متعلق ٹیکس اقدامات کے بارے میں ایک دوسرے کو واقف کرائیں تاکہ اس وبائی بیماری کے مالی اور اقتصادی اثرات کو سمجھنے میں مدد ملے اور ہمیں اس وبائی بیماری کو پھیلنے سے روکنے میں سرکاری کوششوں میں مدد دینے کے لیے مختلف امکانات کا اندازہ لگانے کے لیے حوصلہ افزائی حاصل ہو۔
خزانے کے سکریٹری نے ڈیجیٹائیزیشن کی وجہ سے درپیش ٹیکس چیلنجوں سے نمٹنے کے لیے او ای سی ڈی/ جی- 20 پروجیکٹ میں جاری کام کے لیے بھارت کی حمایت کا عہد کرتے ہوئے اس بات کو یقینی بنانے کی ضرورت پر زور دیا کہ نئے ٹیکس قوانین آسان اور منصفانہ ہونے چاہئیں۔ یہ قوانین کافی لچک دار بھی ہونے چاہئیں تاکہ نئے / ابھرتے ہوئے کاروباری ماڈلوں کا اچھی طرح احاطہ کرسکیں۔
ڈاکٹر پانڈے نے صنعت کار کے مالی جرائم سے نمٹنے کے لیے ‘‘وہول آف گورنمنٹ اپروچ’’ اختیار کیے جانے کی ضرورت کو اجاگر کیا کیونکہ ٹیکسوں کے علاوہ ان جرائم کے بھی گہری اثرات مرتب ہوتے ہیں۔ انھوں نے برکس ملکوں پر زور دیا کہ وہ ٹیکسوں سے متعلق معاہدوں کے تحت اطلاعات کے اور زیادہ تبادلے سے اتفاق کریں تاکہ کرپشن، کالے دھن کو جائز بنانے اور دہشت گردوں کو رقمیں مہیا کرنے جیسے معاملات کا مقابلہ کیا جاسکے۔
دوسرے برکس ملکوں کے ٹیکسوں کے سربراہوں نے اپنے اپنے ٹیکس انتظامیہ کی طرف سے کیے گئے اقدامات سے واقف کرایا اور ڈیجیٹائیزیشن نیز اطلاعات کے تبادلے کی وجہ سے درپیش ٹیکس چیلنجوں پر اپنے اپنے خیالات سے واقف کرایا۔
میٹنگ کے خاتمے پر ٹیکس کے سربراہوں کی طرف سے ایک اعلامیہ جاری کیا گیا۔
دیہی ترقیات کی وزارت
دیہی ترقی کی وزارت نے ‘’کسان بھاگیداری پراتھمکتا ہماری" مہم کے تحت زراعت ذریعہ معاش کی حکمت عملی پر ایک ویبینار کا انعقاد کیا
28 اپریل 2022 کو وگیان بھون میں آزادی کا امرت مہوتسو کے تحت مہم "کسان بھاگیداری، پراتھمکتا ہماری" کے دوران ’زراعت ذریعہ معاش کی حکمت عملی‘ پر ہائبرڈ موڈ میں ایک انٹرایکٹو ویبینار منعقد کیا گیا جس کی صدارت دیہی ترقی کی وزارت کے سکریٹری جناب ناگیندر ناتھ سنہا نے کی۔
شرکا سے خطاب کرتے ہوئے، شری سنہا نے اگلے 3 سالوں میں اضافی 2.5 کروڑ دیہی غریب خواتین کے لیے روزی روٹی کے مواقع پیدا کرنے کے حکومت کے وژن کا خاکہ پیش کیا اور اسے حاصل کرنے کے لیے روڈ میپ کی وضاحت کی۔ انہوں نے مزید کہا کہ تمام متعلقہ فریقوں کی ہم آہنگی اور عزم غریب دیہی خواتین جو کم از کم ایک لاکھ روپے سالانہ کماتی ہیں کو لکھ پتی کلب میں شامل ہونے میں مدد کرنے کے اس خواب کی تعبیر کو یقینی بنائے گا ۔ اس مشترکہ تقریب کی پہل کے لیے زراعت کی وزارت کا شکریہ ادا کرتے ہوئے، شری سنہا نے کہا کہ ایس ایچ جی نیٹ ورک کی طاقت کو اب ہر جگہ پہچانا جا رہا ہے۔
شرکاء کا خیرمقدم کرتے ہوئے، جوائنٹ سکریٹری، دیہی ذریعہ معاش جناب چرنجیت سنگھ نے ڈی اے وائی این آر ایل ایم کی ترقی کی کہانی بیان کی اور ہائبرڈ ویبینار کے مقصد کی وضاحت کی جو کہ اس طرح تھے-
- کمیونٹی کیڈر، کرشی اور پشو سکھیوں کے ذریعہ زرعی ماحولیاتی اور مویشیوں کے طریقوں پر گفتگو
- کرشی/پشو ادیوگ سکھیوں کے ذریعہ ڈی اے وائی ۔ این آر ایل ایم کے تحت تیار کردہ پروڈیوسرز گروپس پر نظریاتی بیج
زراعت اور کسانوں کی بہبود کی وزارت کے جوائنٹ سکریٹری جناب سیموئیل پروین کمار نے کہا کہ حکومت کی ترجیح تبدیلی کے لیے پالیسیاں بنانا اور صلاحیت سازی کے ذریعے متعلقہ فریقوں کو فعال کرنا ہے۔
ایس ایچ جی نیٹ ورک کے ممبران، کرشی سکھیوں اور پشو سکھیوں نے ذاتی طور پر اور ورچوئل موڈ میں اپنی کامیابی کی کہانیاں بیان کیں کہ کس طرح انہوں نے اپنی زندگیوں اور اپنے اردگرد دیدیوں کی زندگیوں کو تبدیل کیا۔ کرناٹک، مہاراشٹر، بہار اور آسام اسٹیٹ دیہی ذریعہ معاش مشن  کےسی ای اوز / ایس ایم ڈیز نے بھی اپنے تجربات کا اشتراک کیا۔
ڈی اے وائی ۔ این آر ایل ایم کے بارے میں
ڈی اے وائی ۔ این آر ایل ایم دیہی روزی روٹی کو مضبوط بنانے کے لیے ملک میں اہم پرچم بردار پروگراموں میں سے ایک ہے۔ گزشتہ برسوں کے دوران مشن نے غریبوں کے مضبوط ادارے بنائے ہیں، خاص طور پر خواتین - سیلف ہیلپ گروپس، اور انہیں مالی خدمات اور ذریعہ معاش تک رسائی حاصل کرنے کے قابل بنایا ہے۔
مارچ، 2022 تک، تقریباً 75.6 لاکھ ایس ایچ جیز میں سے 8.24 کروڑ دیہی خواتین کو متحرک کیا گیا ہے۔ 2014 سے اب تک 4.9 لاکھ کروڑ کے بینک کریڈٹ کا فائدہ اٹھایا گیا ہے۔ مزید یہ کہ ایس ایچ جیز کو 18561 کروڑ کیپٹلائزیشن سپورٹ فراہم کی گئی ہے۔
یہ مشن اپنے تین ستونوں کے ذریعے غریبوں کے لیے موجودہ صورتحال کو مستحکم کرنے اور جدید معاش کا پورٹ فولیو فراہم کرنے پر توجہ مرکوز کرتا ہے۔
- موجودہ معاش کے اختیارات کو گہرا کرنے / بڑھانے اور پھیلانے اور زرعی اور غیر زرعی شعبوں میں نئے مواقع سے فائدہ اٹھاتے ہوئے خطرے میں کمی اور ذریعہ معاش میں اضافہ؛
- روزگار - باہر جاب مارکیٹ کے لیے ہنر پیدا کرنا؛ اور
- انٹرپرائزز - سیلف ایمپلائڈ اور انٹرپرینیورز کوفروغ دینا ۔
ملک بھر میں پھیلے ہوئے 2 لاکھ سے زیادہ شرکاء نے اس تقریب میں  شرکت کی ۔ تقریب کو سوشل میڈیا پلیٹ فارمز پر براہ راست نشر کیا گیا۔
کیمیکلز اور فرٹیلائزر کی وزارت
حکومت نے پانچ طبی آلات پر قیمت سے تقسیم کار کی سطح تک ٹریڈ مارجن 70 فیصد تک محدود کیا
کووڈ-19 وبائی مرض کے بڑھتے معاملوں کی وجہ سے طبی آلات کی مانگ میں لگاتار اضافہ ہو رہا ہے، مانگ کو دیکھتے ہوئے، حکومت نے سستی طبی نگہداشت اور کووڈ-19 مینجمنٹ کے لیے ان کی قیمتوں کو باضابطہ کرنے کا فیصلہ لیا ہے۔ اس کے تحت عوامی مفاد کو دیکھتے ہوئے دواؤں کی قیمتوں کا تعین کرنے والی قومی ایجنسی  نے ڈی پی سی او، 2013 کے پیرا 19 کے تحت حاصل غیر معمولی اختیارات کا استعمال کرتے ہوئے مورخہ 13.07.2021 کو نوٹیفکیشن جاری کیا ہے۔ اس کے تحت  پلس آکسی میٹر،  بلڈ پریشر مانیٹرنگ مشین،  نیبولائزر،  ڈجیٹل تھرمامیٹر، اور  گلوکومیٹر کی قیمت سے لیکر تقسیم کار کی سطح پر ٹریڈ مارجن کو زیادہ سے زیادہ 70 فیصد تک طے کر دیا ہے۔ اس سے پہلے، فروری 2019 میں این پی پی اے نے کینسر کی روک تھام والی دواؤں پر ٹریڈ مارجن اور 3 جون 2021 کو آکسیجن کنسنٹریٹر کے لیے ٹریڈ مارجن کی زیادہ سے زیادہ حد کو طے کر دیا تھا۔ نوٹیفائیڈ ٹریڈ مارجن کے لیے جاری نوٹیفکیشن کی بنیاد پر، این پی پی اے نے مینوفیکچررز/ درآمد کاروں کو سات دنوں کے اندر ترمیم شدہ ایم آر پی کو رپورٹ کرنے کی ہدایت دی ہے۔ اس کے بعد این پی پی اے کے ذریعے ترمیم شدہ ایم آر پی کو عوامی طور پر نوٹیفائی کیا جائے گا۔ ترمیم شدہ قیمتیں 20 جولائی 2021 سے نافذ ہوں گی۔
مینوفیکچرر کے ذریعے طے کی گئی قیمت کو ہر ایک رٹیل فروخت کنندہ، ڈیلر، اسپتال اور ادارہ ان طبی آلات کی قیمت کی فہرست، کاروباری احاطہ کے ایک خاص حصے میں ظاہر کرے گا تاک کسی بھی شخص کے لیے معلومات آسان سے دستیاب ہو سکیں۔ ٹریڈ مارجن طے کرنے کے بعد ترمیم شدہ ایم آر پی پر عمل نہیں کرنے والے مینوفیکچرر/ درآمد کاروں کو دواؤں کے  آرڈر، 2013 کے ساتھ ضروری اشیاء قانون، 1955 کے التزامات کے تحت 15 فیصد شرح سود سے 100 فیصد تک کے جرمانہ کے ساتھ اضافی رقم جمع کرنی ہوگی۔ اس آرڈر کی تعمیل کو یقینی بنانے اور اس کی نگرانی کرنے کی ذمہ داری دواؤں کے ریاستی کنٹرولر  کی ہوگی، جس کے تحت اس کی ذمہ داری ہوگی کہ کوئی بھی مینوفیکچرر، تقسیم کار، رٹیل فروخت کنندہ ان طبی آلات کو ترمیم شدہ ایم آر پی سے زیادہ قیمت پر کسی بھی صارف کو فروخت نہیں کرے گا، تاکہ کالا بازاری کو روکا جا سکے۔
یہ آرڈر 31 جنوری 2022 تک نافذ رہے گا۔ ضرورت پڑنے پر اس مدت میں جائزہ لیا جا سکے گا۔
سماجی انصاف اور تفویض اختیارات کی وزارت
یو پی کے ضلع قنوج میں دیویانگ جن اور بزرگ شہریوں کو امدادی اور معاون آلات کی تقسیم کے لیے ’سماجک ادھیکاریتا شیور‘
نئی دہلی، 11/جولائی 2022 ۔ حکومت ہند کی سماجی انصاف اور تفویض اختیارات کی وزارت کی بالترتیب اے ڈی آئی پی اور راشٹریہ ویوشری یوجنا اسکیم کے تحت دیویانگ جن اور بزرگ شہریوں کے مابین امدادی اور معاون آلات کی تقسیم کے لیے ایک ’سماجک ادھیکاریتا شیور‘ کا انعقاد معذور افراد کو بااختیار بنانے کے محکمہ کے ذریعے کیا جائے گا۔ پروگرام کا انعقاد اے ایل آئی ایم سی او اور قنوج ضلع انتظامیہ کے تعاون سے 12 جولائی 2022 کو صبح 11:00 بجے، اترپردیش کے قنوج ضلع کے پی ایس ایم ڈگری کالج میں کیا جائے گا۔
مختلف زمروں کے کل 7319 امدادی اور معاون آلات جن کی قیمت 446.40 لاکھ روپے ہے، پہلے سے شناخت شدہ 1973 دیویانگ جن اور بزرگ شہریوں کے مابین مفت تقسیم کیے جائیں گے، یہ وہ افراد ہیں جن کی ضلع قنوج کے مختلف مقامات پر اے ایل آئی ایم سی او کی طرف سے لگائے گئے تشخیصی کیمپوں کے دوران نشان دہی کی گئی تھی۔
مرکزی وزیر مملکت برائے سماجی انصاف و تفویض اختیار محترمہ پرتیما بھومک تقریب کی مہمان خصوصی ہوں گی اور ویڈیو کانفرنس کے ذریعے کیمپ کا ورچوئل طریقے پر افتتاح کریں گی۔ تقریب کا اہتمام جناب سبرت پاٹھک، رکن پارلیمنٹ، قنوج پارلیمانی حلقہ اور دیگر مقامی عوامی نمائندوں کی موجودگی میں کیا جائے گا، جو تقریب کے مرکزی مقام پر ’ذاتی طور پر‘ شرکت کریں گے۔
تقریب کے دوران ضلع انتظامیہ، قنوج اور اے ایل آئی ایم سی او کے سینئر افسران بھی موجود رہیں گے۔
مذکورہ تقریب کی لائیو اسٹریمنگ کا لنک درج ذیل ہے:
https://youtu.be/x9NzbojOYZ8